Prelazimo na 24. sjednicu Predstavničkog doma. Molim vas Kolegij je rekao. Molim vas dajte da uđemo, naći ćemo rješenje. Pustsite da radimo. Sjedite kolega, dobićete riječ kada bude prilika. Prelazimo na 24. sjednicu Predstavničkog doma koja je sazvana na zahtjev 16 poslanika. Molim vas himna se kada se nastavlja sjednica.
Ovo nije nastavak sjednice. Ovo je nova sjednica.
Pa šta će nam himna pobogu ljudi. Opet himna.
Takva je procedura.
Stvarno sad himnu i pozivati goste i otvarati ponovo sjednicu. Kad hoćete, sutra ili danas? Ne može sutra. Ja ne mogu. Ako neko može vi skupite kvorum. Kako ćemo skupiti. Molim vas. Šta? Gospodo tražili ste sjednicu. Sjednica može, imamo vremena, šta je problem. Sedam sati završićemo do 12 ako je to problem, ali ja mislim da nije problem. Idemo za sjednicom. Utakmica i ostalo me ne zanimaju rekao sam. Molim vas problem je što mi, ja predlažem da ne robujemo proceduri himna i ostalo. U čemu je problem? Imali smo to danas i možemo odmah preći na 24. sjednicu. Šta je tu problematično? Ništa. idemo dalje. Dakle, gospodo poslanici Kolegij je prihatio zahtjev 16 poslanika po članu 40. [[ne razumije se koji stav]] stav 3. gdje piše – Temeljem članka 47.(?) zahtjevamo utvrđivanje izvanredne sjednice Zastupničkog doma Parlamentarne skupštine Bosne i Hercegovine. 2 Tema sjednice je – Rasprava o tijeku implementacije Odluke Ustavnog suda BiH o konstitutivnosti bošnjačkog, hrvatskog i srpskog naroda i njihova jednakopravnost na cijelom prostoru Bosne i Hercegovine. Ovdje ima 16 predlagača. Prema tome na osnovu ovoga, Kolegij tj. predsjedavajući je dužan da sazove sjednicu. Mi smo otpočeli sa sjednicom. Imamo ovdje predlog dnevnog reda. Mi dakle imamo jednu tačku dnevnog reda predloženu i oko toga treba da se izjasnimo. Ja vas molim, dakle imamo predlog dnevnog reda grupe 16 poslanika. Prethodno pitanje da li tih 16 poslanika ostaju pri ovom zahtjevu? Ako ostaju idemo dalje, ako ne onda ne trebamo imati sjednicu. Molim vas da se izjasnimo, da li poslanici koji su potpisali ovaj zahtjev ostaju pri zahtjevu? Ja ne mogu pročitati, gospodođo Todorović dajte mi spisak. Ja ću pročitati. To su Začiragić Emina, Purić Mirsad, Majdandžić Franjo, Begović Muhamed, Đedović Ibrahim, Ljubić Mariofil, Buturović Sead, Mehtić Halil, Brka Osman, Vilić Ramiz i Grabovac Miro, Baković Mirko, Vukić Zdenko, Amidžić Marko, Lozančić Ivo i Cuplov Mustafa. Izvolite, gospodin Đedović i gospodin Cuplov.
O čemu mi raspravljamo.
Gospodine Banjac poslanici su podnjeli zahtjev za sjednicu. Da vidimo da li ostaju ili ne ostaju pri tom zahtjevu. Izvolite gospodine Đedović.
Mi smo to tražili. Ja govorim sad u svoje ime ima više ja mislim od mjesec dana. Znamo koji je danas datum. Šta se zbiva sutra. Ja mislim da je rasprava večeras na tu temu bespredmetna i ja povlačim svoj zahtjev.
Hvala. Gospodin Cuplov ima riječ. Izvolite gospodine Cuplov. 3
Dame i gospodo poslanici, cijenjeno predsjedništvo iz sličnih razloga naravno rasprava na ovu temu u ovom trenutku bi vjerovatno bila bespredmetna i u tom smislu ja imam ovlasti ljudi iz Kluba Stranke za Bosnu i Hercegovinu koji su dali potpis za, zahtjevali da se pokrene rasprava. Povlačimo svoje potpise i zahtjev za ovu raspravu, jer u ovom trenutku je bespredmetno, pogotovo što je kao što znate predstavnik Stranke za Bosnu i Hercegovinu su potpisali Sarajevsku deklaraciju i u tom smislu ne vidim sad razloga.
Nema više 16, molim ostale poslanike, mislim da je ovo reacionalno rješenje. Molim gospodo poslanici, čuli ste povučeni su potpisi. Nemamo da ne brojim, ali. Gospodin Osman Brka. Nema 10, da, ja ne znam ne mogu sad brojati.
Ja sam uvaženo predsjedništvo, ja sam jedan od 16 potpisnika zahtjeva za vanrednu sjednicu i ja sam zaista smatrao s razlogom i ja ću ga ovdje iznjeti da u ovom parlamentu sjede 42 čovjeka koja su sigurno dobila najviše glasova na prostoru Bosne i Hercegovine na prošlim izborima. Smatrao sam da ta 42 čovjeka imaju šta da kažu oko problema s kojim smo svi okupirani posljednjih mjeseci pa i godina. Smatrao sam i sada smatram da ni u jednoj zemlji na svijetu o Odluci Ustavnog suda se ne diskutuje, nego se ona sprovodi. Ja sam iskoristio priliku prošle sedmice na Igmanu gore kada su bili iz, kada smo bili na onoj zajedničkoj sesiji i pitao sam gospodu da li se u njihovim zemljama o Odluci Ustavnog suda raspravlja ili se on sprovodi, Odluka sprovod. Ni jedan od gospode se nije udostojio da mi odgovori, jer ja znam šta mi može odgovoriti. Ja i sada smatram da se ona treba da sprovede i da se o njoj ne diskutuje. Ja sam zbog toga stavio svoj potpis da ovaj parlament na tu temu ima šta kazati i da ova 42 čovjeka kao odgovorni ljudi u ovoj državi treba da kažu svoj stav po tom pitanju. Mislim da je neodgovorno od bilo koga bilo zaobići ove ljude i ovaj parlament. Toliko hvala vam.
Hvala gospodine Brka. Molim ostale potpisnike da se. Ja u svakoj varijanti bi molio da se Dom izjasni u toj varijanti. Izvolite gospodine.
Ja sam čini mi se potpisnik te inicijative i niste me pročitali. 4
Izvinjavam se. Jeste.
Dobro nije problem sad. Hoću da kaže sljedeće. Naime mi nismo sa ovim htjeli politizirati ovaj slučaj implementacije Odluke Ustavnog suda, već jednostavno dati do znanja političkim predstavnicima koji su na jednim glamurnim sjednicama navodno pričali o načinu implementacije Odluke Ustavnog suda. Čini mi se da oni nemaju po tom pitanju osnova ni pravo. To je odluka parlamentarnih skupština, odnosno skupština, entitetskih skupština i treba je dosljedno sprovesti i po tom pravcu bismo čini mi se trebali danas da raspravljamo o rezoluciji o dosljednoj sprovedbi Odluke Ustavnog suda, a ne o nekim parcijalnim i nekim iznalaženjima rješenja onako kako odgovara dnevnoj politici neke političke stranke. Hvala.
Hvala. Gospodin Ljubić Mariofil.
Jedan sam od potpisnika. Ja sam smatrao da i ovaj parlament treba poslati poruku da traži provođenje Odluke Ustavnog suda dosljedno na pravcu pune konstitutivnosti sva tri naroda na cijeloj teritoriji Bosne i Hercegovine. Mislim da je to bila i naša obveza i ja, mislim iz principijelnih razloga i svih drugih razloga ne mogu svoj potpis povući. Neki možda smatraju da je to sada deplasirano, ja mislim da ćemo mi imati prilike i narednih dana, a i narednih mjeseci o ovom pitanju razgovarati, jer ja mislim da s ovim, bez obzira kako završilo ne završava priča o konstitutivnosti naroda na cijeloj teritoriji Bosne i Hercegovine.
Hvala. Gospodin Mehitć.
Ja zaista ne mogu da shvatim da ovaj parlament nije imao priliku, ja bi molio ovu gospodu koja vodi nekakve međusobne polemike dok traje oficijelni dio sjednice da ušute ako može. Dakle zaista ne mogu da shvatim da ovaj parlament kao najveće, kao najviše zakonodavno tijelo Bosne i Hercegovine nije imao priliku da kaže svoj stav po pitanju ove ustavne odluke, odnosno da se izajsni o aktivnostima koje su vođene proteklih dana, odnosno mjeseci u vezi ove Odluke Ustavnog suda o konstitutivnosti naroda. Situacija u kojoj smo sada govori o apsurdnosti svega što se dešava u Bosni. Ovom odlukom se u određenoj mjeri rješavaju neka unutarnja državna, unutrašnji oblici državnog uređenja, a da mi kao Parlament nismo imali priliku da se izjasnimo o tome i da kažemo u najmanju svoj stav. Molim vas lijepo. Dovođenjem ove rasprave i zakazivanje sjednice i dovođenje nas u jedan cajtnot da raspravljamo na ovu temu na ovakav način je 5 čini mi se po meni smišljen čin i pitam se zašto se nije uvažio ili zašto se nismo izjašnjavali o predlogu gospodina Borića koji je danas na Proširenom kolegiju dao konkretan prijedlog da ako ne možemo uticati na konačan ishod u rješavanju ovoga problema, a ono u najmanju ruku da se donese jedna rezolucija o kojoj ćemo se izjasniti i kojoj ćemo na neki način dati smjernice entitetskim parlamentima da bi na jedan zadovoljavajući i konstruktivan način prevazišli ovaj problem. Dovođenje nas u ovako da kažem premorene prezasićene ovom parlamentarnom da kažem polemikom i ovim aktivnostima da raspravljamo na ovakav način o ovako važnom problemu po meni djeluje ovako deplasirano, djeluje mi bezveze itd. Ali u svakom slučaju ja sam jako žalostan i pogođen da ovaj parlament nije imao priliku da o ovako ozbiljnim i važnim stvarima za Bosnu i Hercegovinu raspravlja i da zauzme jedan svoj stav. Hvala lijepo.
Hvala Mehtiću. Izvolite gospodine Banjac.
Gospodine predsjedavajući po kojoj osnovi dajete ljudima riječ? Kazali ste da otvarate 24. sjednicu uvažavajući član Poslovnika koji govori o obaveznosti sjednice temeljen brojem potpisa. Pitali ste poslanike ko odustaje, broj je pao ispod poslovnikom utvrđenog broja i vi i dalje nastavljate davati riječ, umjesto da kažete da nisu stvoreni uslovi za održavanje sjednice i prekinete ovo mučenje. Ja vas molim gospodine predsjedavajući ako to sada ne uradite ja ću napustiti sjednicu, ne zato što želim, nego zato što me tjerate sa sjednice, jer sjednice nema.
Hvala gospodine Banjac. Ko se još javlja za riječ? Završićemo evo brzo ćemo završiti.
Uži kolegij je danas na početku ove sjednice saopćio da će biti održana i 24. sjednica Predstavničkog doma sa tačkom dnevnog reda – Razmatranje amandmana na entitetske ustave i Ustav za usaglašavanje, odnosno usklađivanje sa Odlukom Ustavnog suda, što znači da je Kolegij poštujući potpise otvorio sjednicu i u tom kontekstu sjednica je relevantno počela. I sad niko ne može zabraniti da se diskutuje o tačci dnevnog reda koja je predložena od grupe poslanika koji su dijelom povukli svoj potpis. Ja još jedanput hoću da kažem da se usaglasim sa kolegom Ljubićem sa poslanikom Brkom koji kaže ovdje sijede ljudi koji nose stotine hiljada glasova građana ove države Bosne i Hercegovine. A Predstavnički dom koji je jedan od najodgovornijih domova je vrhovna zakonodavna vlast u Bosni i Hercegovini šutke je prešao preko Odluke Ustavnog suda i nije se oglasio ni jednom riječju o onome što se dešava sa 6 usaglašavanjem entitetskih ustava sa Ustavom Bosne i Hercegovine. Neko bi rekao aferim, neko bi rekao svaka čast itd. ali mislim još jedanput ponavljam, biće to povijesna greška i propust ovoga parlamenta da se ne oglasi ni jednom rečenicom da je Odluka Ustavnog suda konačna i obavezujuća. Valjda se oko toga možemo dogovoriti i da se dosljedno implementira i da se postignu identična rješenja shodno sporazumu koji je generiran u OHR-u. Hvala.
Gospodin Majdandžić, pa gospodin Šarganović.
Poštovani predsjedavajući, ja cijenim vrijeme i naš umor, ali mora da kažem da sam ja prije ne znam četiri godine bio i potpisnik pokretanja postupka pred Ustavnim sudom kao poslanik u Parlamentu Republike Srpske. Da sam normalno dobivao veliki linč od mnogih velikih, nazovimo Hrvata iz nekakvih stranaka i sve sam to preživio i očekivao sam ovdje da će ovaj parlament stručno odgovorno i ja bi rekao i ljudski zauzeti svoj stav. To nije, dogovorili smo da ona sjednica izvanredna bude u onaj četvrtak i to je zakazano i nije se ta sjednica mogla trebala odgoditi i nije četvrtak vjerski praznik katolika. Ja sam dosta teologije učio, možda od mnogi ovdje koji sjede. Veliki petak je već počinjen praznik, a ali veliki četvrtak nije i ta sjednica je trebala biti održana i onaj tko je to odgodio taj snosi punu odgovornost zašto u vrijeme koje bi imalo svoga značaja nije održano i da mi damo pečat onaj i onaj stav koga trebamo dati. Iz toga razloga ja sam duboko razočaran da vam iskreno kažem ja se bi postavljam pitanje uopće mog dolaska, mog učešća ovdje, toliko sam razočaran. A da ne kažem ovim stavom i povukao sam svoj prijedlog, svoj potpis da se eto to ne raspravlja. Mislim da je večeras to za mene bespredmetno. Hvala.
Hvala gospodine. Šarganović pa ćemo utvrditi stanje.
Ja upravo mislim suprotno danas nije bespredmetno uvažena gospodo, njegova ekselencija gospodin predsjednik NATO Parlamentarne skupštine Rafael Estelja je danas ovdje nama govorio. Ako je on smatrao da je danas vrijeme da nešto kaže, zašto mi smatramo da danas nije vrijeme da nešto kažemo. S tim u vezi ja predlažem da mi danas usvojimo jednu kratku kraću rezoluciju od ove malo sa dva člana. Prvi član te rezolucije glasio bi – Odluke Ustavnog suda BiH su konačne i moraju se sprovesti. Tačka, mislim da mi tu moramo kazati i tu nema šta ko da kaže da ne bi zato glasao. 7 I druga – Obavezuje se Predsjedništvo BiH, Vijeće ministara i ovaj naš uvaženi Kolegij da se aktivno i maksimalno zauzmu na implementaciji Odluke Ustavnog suda zajedno sa predsjednicima entiteta, vlada entiteta i skupština entiteta, a to je ako bog da sutra. I mi smo svoje obavezu časno i pošteno odradili i mislim da je to jako fino, kratko i efikasno.
Hvala. Molim vas gospodo, ja sravnjujem spisak potpisnika i šta je najgore kada dobijete ovakve potpise i onda služba dešifruje. Ja ovdje moram utvrditi jednu, idemo u činjenično, Klub Stranke za BiH je odustao i gospodin Đedović. Gospodine Malkiću ili Mehtiću, ko je rekao da je potpisnik, a da ga nisam pročitao. Gdje ima vaš. Ne gospodin Malkić. Koga nisam pročitao? Ko je potpisao, a da ga ja nisam našao molim vas? Koji je vaš potpis? Znači gospodine Mehtiću niste vi potpisali jel tako? Gospodo, stanje je sledeće, spisak od 16, ako griješim ispravite me, jer mi je služba tako dala, ona se mučila s ovim je li kako bi se reklo hijeroglifima. Začiragić, Purić, Majdandžić, Begović i Mustafa Cuplov, to je Stranka za BiH. Ostali su Ljubić Mariofil, Buturović Sead, Malkić Abdurahman, Brka Osman, Vilić Ramiz, Grabovac Miro, Baković Mirko, Vukić Zdenko, Amidžić Marko i Lozančić Ivo. Čini mi se da je to 10.
Jedanaest.
Ja sam izbrojao 10. Ali, molim vas sledeće pitanje, molim vas gospodo imamo mi tu, Od ovih koji su potpisali nisu prisutni na sjednici, dozvolite. Ja ću samo konstatovati, možda i nije važno, ali da se konstatuje da su potpisali, a nisu došli na sjednicu, ko nije prisutan. Amidžić Marko nije prisutan, Vukić Zdenko nije prisutan, Baković Mirko prisutan, Grabovac Miro nije prisutan, Vilić Ramiz prisutan, Malkić Abdurahman prisutan, Buturović prisutan, Ljubić Mariofil prisutan, Buturović nije prisutan. Gospodo prema tome da kažemo ovako od 16 potpisnika potpis je povuklo 1,2,3,4,5,6, 6, ostalo je na 10. Od tih 10 odsutni su 1,2,3,4, a prisutno je 6 poslanika. Izvolite gospodo. Formalno ima 10 potpisa, mi možemo raditi, ali procjenite ima li smisla da od 16 potpisnika samo je 6 ovdje, a oni ostali ili su odustali ili nisu prisutni. A tražili su ovu sjednicu. Ne moraju biti prisutni. Ja ne govorim o formalnom, ja govorim o suštinskom. Ako tražite sjednicu i potpišete, onda je red da budete na toj 8 sjednici. Dobro. Hvala lijepo. Znači imamo 10 ljudi. Ostalo je 10 potpisa, prema tome da i to pitanje rasčistimo, možemo raditi. Postoji zahtjev, jel tako 10? Molim vas služba jel prebrojala 10. Ja sam prebrojao 10 popisa. Prema tome idemo dalje sa raspravom. 1,2,3,4,5,6,7,8,9,10. 10 potpisa je ostalo. Idemo dalje sa raspravom. Izvolite. Gospodin Đedović. 10 potpisa prijedlog dnevnog reda. Izvinjavam se izvolite gospodine Đedović. Ja mislim da nema smisla podnjeti zahtjev pa ne biti na sjednici.
Ja se izvinjavam, ali dužan sam reći par stvari pošto je ovdje imam osjećaj pogrešno tumačen ovaj čin. Prvo kada sam došao ovdje jutros nisam znao da je danas 24. sjednica. To nije moja krivica, to je krivica vas ovdje predsjedavajući. A bio sam dužan da to znam. Drugo dobili smo sjednicu prije nekoliko dana saziv pa je odgođeno, pa onda umjesto ona da bude ovo. Rezultat takvog odnosa prema Domu je činjenica da nikoga nema iz međunarodne zajednice, da nikoga nema od Vijeća ministara, da nikog nema od novinara. Kome mi ovdje sad trebamo nešto pričati? Kaže gospodin Mehtić smjernice. Visoki predstavnik i gospoda koja je sebi dala za pravo o čemu smo mi htjeli govoriti su dali uputstva vrlo preciza i vrlo precizan rok. Ja ne želim to ocjenjivati, ja navodim činjenice. A ja se slažem sa kolegom Ljubićem da će o tome biti još riječi. I te kako biće riječi i govora, ali sad da se mi na tome iscrpljujemo šta mi to imamo reći večeras što će bilo šta ma gram miligram uticati na bilo čije ponašanje ili odluku sutra. Ja bih to volio čuti i apsolutno do zore ćemo sjediti i pričati. Evo ja se zahvaljujem.
Hvala. Idemo dalje. Gospodin Tošić, pa gospodin Borić.
Gospodine predsjedniće ja poštujem da ste vi ispoštovali poslovničku dužnost da ste otvorili sjednicu, ali kao razumni ljudi koji odlično znamo kakve zadatke imaju Parlament Republike Srpske i Parlament Federacije večeras ne možemo ništa apsolutno uraditi. Drugo mi nemamo ni jedno polazište ni jedan materijal. Ja sam jutros rekao i na Proširenom kolegijumu da kada je riječ o ustavnim promjenama i sarajevskom sporazumu da je Republika Srpska da tako kažem 98 % ispoštovala od onoga, a da Federacija nije apsolutno ni krenula u raspravu, a da ne govorim o kantonima i o tome ...tako da bi mi ako uđemo u tu raspravu prvo morali da imamo polazišne materijale. Drugo to ne može da se kreće u poslije deset i po sati neprekidnog rada, koliko mi radimo od jutros koji smo došli u 9 sjednicu stručnog Kolegija. Mislim da to nema apsolutno ni jednog jedinog razloga, nego da mi dogovorimo da sa ovom sjednicom završimo, da 9 vidimo šta će sutra i prekosutra da se dešava, jer znamo da su rokovi tačno precizno dati. Znamo da se mora i taj izborni zakon proglasiti. Znači u tom dijelu bilo bi bespredmetno dalje raspravljati. I ja predlažem da ovo na jedan korektan način završimo.
Hvala gospodine Tošiću. Gospodin Borić. Izvolite gospodine Boriću.
Dosadašnje vođenje ovog doma danas i način i ambijent koji je stvoren zaista nisu primjereni temama koje smo imali danas, pa i kod ove rezolucije koju smo detom usvojili, a i ovo što se očekivalo danas o ovom važnom i prevažnom pitanju i ja zaista zamjeram predsjedavajućem i ukupnom Kolegiju na zaista lošem vođenju današnje sjednice. Zamjerio bi nama poslanicima koji smo se zaista neprimjereno ponašali danas. Htio bi reći da svaki razgovor o implementaciji Odluke Ustavnog suda o konstitututivnosti naroda jeste zapravo, a on je vođen u okviru političkih predstavnika, određenih političkih stranaka, jeste redukcija same Odluke Ustavnog suda, pa je postojala opasnost i da mi u ovom parlamentu ne bi reducirali Odluku Ustavnog suda i namjera Kluba poslanika SDA jeste bila u tom pravcu da osudi one koji su eto reducirali Odluku Ustavnog suda i skrenu pažnju da danas damo jasnu poruku da o potrebi pune implementacije Odluke Ustavnog suda BiH u cijeloj BiH na identičan način. To je ono što bi danas zadovoljilo Klub poslanika SDA da se izgradio jedan takav stav u ovom parlamentu. Dakle jednostavno da se ne reducira jer to nema pravo niko Odluka Ustavnog suda. I to je smisao i ukupne naše aktivnosti u ovom parlamentu danas. Hvala lijepo.
Hvala gospodine Borić. Gospodin Gligorić.
Uvaženo predsjedništvo, dame i gospodo, evo ja bi vas stvarno zamolio kao prijatelj i kolega da mi ovu sjednicu privedemo kraju. Pridružujem se svim onim koji su govorili u smislu da sutra to važno pitanje treba da se riješi i uoči tog događaja bojim se da bi naš predstavnički dom pao u zamku politike. Vi znate da entitetske skupštine trebaju i obavezne su da implementiraju Odluku Ustavnog suda koja je konačna i koja je obavezujuća. U međuvremenu lideri političkih stranak iz oba entiteta su razgovarali u OHR-u i to je politika. Moraju da se vrate u pravne okvire i očekujemo sutra da to pitanje završimo. Ja insistiram i molim vas kao kolege da se ne udaljimo od pravne nadležnosti onih kojih se to tiče. Da je to bilo potrebno neko od međunarodne zajednice tražio od ovog doma da se o tome izjasnimo. S obzirom da nemamo ustavnu nadležnost da to 10 pitanje mi rješimo kao ovaj parlament, mislim da je sasvim normalno i korektno sačekati da tu priču završe koji su započeli naše entitetske skupštine. Ja duboko vjerujem da će sutra doći do tog rješenja. I zašto da mi sada otvaramo jedan politički proces u kome bi mi dali nekome apel, mošljenje, stav o tome pitanju. Slažem se i sa drugim da smo to pitanje možda trebali ranije, ali vjerujte to od nas niko niti traži osim da mi sami sebi dajemo neku važnost i nadležnost koju objektivno nemamo. O svakom pitanju u Bosni i Hercegovini možemo zauzeti stav i ovo je važno pitanje. Ali uoči događanja koje je sutra ja mislim da je to zaista bezpredmetno i da niko ovu riječ kada kažem bespredmetno ne shvati da omalovažavam i da treba izazvati neku repliku. Da se ne iscrpljujemo. Ako dođe do toga da to pitanje ne riješe oni kojih se to tiče, a tiče se svih pa i nas, onda ćemo imati mogućnosti i vremena da to stavimo na dnevni red i da tad zauzmemo svoj politički stav i da apelujemo na nekog ko to ne bude proveo. Prema tome, zamolio bi da sjednicu ovu završimo i da se ne iscrpljujemo kao što smo do sada evo pokušali u ovim nekim možda ovih pola sata. Hvala vam.
Hvala gospodine Gligoriću. Molim vas da vidimo da li se još neko javlja za riječ? Gospodin Šarganović. Izvolite.
Ja bi predložio pauzu dok sačinim tekst rezolucije na ovu tačku dnevnog reda.
Nemojte molim vas gospodine Šarganoviću. Pa zar niste pripremili rezoluciju ako ste. Ko je tražio sjednicu, pa bio je dužan da pripremi materijal za sjednicu i rezoluciju.
Imam ja napisano u olovci. Samo da se umnoži.
Dajte da čujemo šta ste napisali. Nemojte beskonačne pauze. Pročitajte nam šta ste napisali. Eto.
Na osnovu člana 121. i 122. ono kao što smo i ranije imali na onoj rezoluciji u skladu sa Poslovnikom predlažem rezoluciju. Član 1. – Odluka Ustavnog suda Bosne i Hercegovine o konstitutivnosti naroda na području cijeli BiH mora se sprovesti i usaglasiti od strane entitetskih parlamenata. 11 Član 2. – Obvezuju se državni organi BiH, Predsjedništvo BiH, Vijeće ministara BiH i Kolegij Predstavničkog doma da se maksimalno angažira na implementaciji Odluke Ustavnog suda BiH u entitetskim parlamentima zajedno sa predsjednicima entiteta entitetskih vlada, kolegija skupština entiteta.
Ja vas molim. Mogu li vam postaviti jedno pitanje kolega Šarganoviću? Ja imam zvanično tumačenje mišljenja OHR-a da stavovi entitetskih skupština ne obavezuju poslanike u Predstavničkom domu. Prema tome niti mi možemo obavezivati entitetske skupštine. To su dvije skupštine OHR to tako smatra i OHR-ovo tumačenje je potpuno u skladu sa Ustavom Bosne i Hercegovine.
Ali nije ovo njima direktno.
Mi ne možemo obavezivati institucije entiteta niti su institucije Bosne i Hercegovine Predsjedništvo i Savjet ministara nadređeni po pitanju implementacije Odluke Ustavnog suda entitetskim skupštinama niti bilo šta mogu učiniti u skladu sa Ustavom. To je takva ustavna pozicija. Ako ja griješim recite mi, ali je zaista tako.
Mogu se angažirati gospodine predsjedavajući.
Šta da uradim gospodine Šarganoviću.
Neka oni misle šta će, ne mi.
Dajte da vidimo ako treba da donesemo rezoluciju. Dajte jednu rečenicu koja ima neku formu. Nemojte ono što, da ulazimo u nadležnost. Ne možemo gospodo ući u nadležnost drugih institucija, institucijama entiteta mi ne možemo davati smjernice. Nemojte molim vas Predsjedništvo ne može uticati na parlamente entiteta niti Savjet ministara.
Mogu li ja predsjedniće.
Hajte gospodine Ljubiću. 12
Uvaženi zastupnici mislim da smo dovedeni večeras i danas u jednu situaciju da sve što danas raspravljamo da to nema nikakve forme, nikakve težine da je sve diskutabilno i ja ne znam u ovakvoj situaciji ja bi rađe da i raspravljamo sutra ili. Ali, ako ćemo nešto usvajati, ja smatram da mi možemo, ako ništa konstatirati u toj rezoluciji da li je Odluka Ustavnog suda Bosne i Hercegovine o konstitutivnosti naroda na cijeloj teritoriji Bosne i Hercegovine konačana i obvezujuća i Zastupnički dom traži od entitetskih parlamenata da tu odluku provede.
Može samo pozvati.
Ili poziva, evo može.
Može pozvati, ne možemo tražiti.
Evo poziva.
Eto to bi mogao biti stav ako slažete. Možemo li to? Slažete li se. Ja molim još jednom gospodina Ljubića da još jednom pročita da svi čujemo i da se možemo izjasniti. Molim vas gospodine Ljubiću s tim što ono traži stavite poziva. Ja vas molim da poštujemo Ustav Bosne i Hercegovine. Molim vas da čujemo gospodina Ljubića.
Odluka Ustavnog suda Bosne i Hercegovine na cijeloj teritoriji Bosne i Hercegovine je konačna i obvezujuća. Zastupnički dom poziva entitetske parlamente da dosljedno provede odluku ili da provedu Odluku Ustavnog suda o konstitutivnosti. Eto.
Molim vas možemo li to prihvatiti? Znači Predstavnički dom Parlamentarne skupštine Bosne i Hercegovine poziva, poziva. Zaključak, evo može zaključak. Nomojte. Dajte molim vas da izađemo iz ovoga. Pozivamo, hajmo ovo usvojiti kao zaključak i riješili smo problem. Molim vas, ma može zaključak. 13 Molim vas, imamo prijedlog zaključka gospodina Mariofila Ljubića. Stavljam na glasanje. Ko je za? Ma moramo izići, ja vas molim da izađemo iz ove situacije. Hvala. Ko je protiv? Čemu ste protiv pobogu? Hvala. Ko je uzdržan? Molim rezultate glasanja. Dakle zaključak Predstavničkog doma da poziva skupštine entiteta da imaplementiraju Odluku Ustavnog suda Bosne i Hercegovine. Eto to je. Sjedite molim vas da završimo. Molim vas prisutno 30, za 25, protiv 3, suzdržan 1. Da li treba entitetsko glasanje? Molim entitetsko glasanje. Ko je iz Federacije Bosne i Hercegovine za? Hvala. Ko je od poslanika iz Republike Srpske za? Hvala. Dajte mi rezultate glasanja. Rezultati glasanja u pogledu, molim vas u pogledu zaključka koji je predložio gospodin Ljubić glase : - prisutno 30, za 25, protiv 3, suzdržan 1. Iz Federacije Bosne i Hercegovine za 20, Republike Srpske 5 za. Konstatujem da je zaključak koji je predložio gospodin Ljubić kojim Predstavnički dom poziva skupštine entiteta da implementiraju Odluku Ustavnog suda Bosne i Hercegovine usvojen. Gospodo poslanici prije nego što zaključim ovu sjednicu želim da vas obavjestim da će prema Poslovniku Predstavničkog doma Parlamentarne skupštine Bosne i Hercegovine biti izvršena rotacija na mjestu predsjedavajućeg. Ovo je posljednja sjednica. Ako se nešto ne desi u narednih nekoliko dana, nadajmo se da neće koju sam vodio. Narednu sjednicu vodiće i pripremati gospodin Ljubić. Hvala vam gospodo. Sjednica je završena. Sjednica je završila sa radom u 19,50 časova.